Luca Castellazzi

**Luca Castellazzi** (lindur më 19 korrik 1976) është një ish futbollist profesionist italian i cili luante si portier. Ai është aktualisht trajner i portierëve të ekipit nën-17 të Milanit.

## Karriera me klube
### Karriera e hershme
Castellazzi filloi karrierën e tij në vitin 1993 me Monzën në Serie B. Në sezonin 1994–95, ai u largua në formën e huazimit te Varese e cila luante në Serie C2, ku fitoi Kupën e Italisë për skuadrat e Serie C. Vitin tjetër, ai u rikthye tek Monza duke luajtur si titullar në Serie C1. Më pas u transferua tek Padova në Serie B. Megjithatë, Castellazzi ishte portieri i dytë i skuadrës mbrapa Walter Zengës. Ai bëri debutimin e tij në një ndeshje kundër Bresciës ku arriti të presë edhe një penallti.

Në janar 1999, Castellazzi u transferua tek Pescara. Ai nuk la shum gjurmë aty duke arritur të luaj vetëm tre ndeshje në të gjitha kompeticionet.

### Brescia
Castellazzi u transferua te Brescia në verën e vitit 2000, menjëherë pasi skaudra *Biancoazzurri* ishte ngjitur në Serie A. Ai bëri debutimin e tij më 21 janar 2001 në një ndeshje kundër Vicenzës. Në sezonin 2001–02, ai ishte portieri titullar për ndeshjet në Serie A, por në sezonin tjetër e humbi vendin e titullar kundër Matteo Serenit. Pasi u huazua te Reggina dhe Catania në sezonin 2002–03, ai më në fund u bë portieri titullar në sezonin 2004–05, duke u aktivizuar në të 38 ndeshjet e kampionatit. Castellazzi ishte portieri titullar i ekipit edhe në sezonin 2003–04, por e humbi vendin e titullarit në javën e katërt kundër Federico Agliardit, por e fitoi sërisht atë në javën e 23të.

### Sampdoria
Në vitin 2005, pasi Brescia ra në Serie B, Castellazzi u ble nga Sampdoria. Në sezonin e parë në klub, ai u aktivizua në ndeshjet e Kupës së Italisë dhe Kupës UEFA, kurse në kampionat ishte rezerva e Francesco Antoniolit. Ai debutoi me ekipin më 5 nëntor 2005 kundër Steaua Bucureștit në ndeshjen e fazës së grupeve të Kupës UEFA, me ndeshjen që u mbyll në barazimin 1–1. Në sezonin 2006–07, ai u bë portieri i parë i skuadrës pas largimit të Antoniolit nga klubi.

Në fillimit të nëntorit, ai e humbi vendin e formacionit nga Gianluca Berti, por vetëm një muaj më vonë e fitoi sërisht atë. Në sezonin 2007–08, Castellazzi bëri disa paraqitje zhgënjyese në ndeshjet e para dhe u zëvëndësua nga i riu Antonio Mirante. Megjithatë, ai kontriboi në arritjen e vendit të 6të në kampionat, që i siguroi ekipit një vend në Kupën UEFA sezonin e ardhshëm.

Në shkurt 2008, Castellazzi rinovoi edhe për dy vite të tjera kontratën e tij me Sampdorian. Më 13 prill 2008, në një ndeshje kundër Regginës, ai pësoi një dëmtim duke ndrydhur shpatullën pas një përplasje me sulmuesin kundërshtar Nicola Amoruso. Ai u rikthye më 2 tetor 2008 në ndeshjen e Kupës UEFA kundër FBK Kaunas, që përfundoi me fitoren 2–1 për Sampdorian. Gjatë sezonit 2008–09, Castellazzi do të ishte lojtari kyç i skuadrës në Kupën e Italisë, ku arritën deri në finale duke u mundur me penallti nga Lazio me rezultatin 6–5, me Castellazzn që priti penalltinë e Tommaso Rocchit.

Gjatë sezonit 2009–10, Castellazzi ishte një nga portierët më të mirë të sezonit. Por megjithatë ai e mbylli sezonin para kohe sepse në janar 2010 pësoi një dëmtim gju dhe u detyrua që të humbiste vendin e formacionit kundër Marco Storarit, i transferuar tek |Sampdoria në merkaton e dimrit të atij viti.

### Inter
Më 17 qershor 2010, Castellazzi firmosi një kontratë dy-vjeçare me Interin me rrogë 1 milion € në sezon. Ai e pranoi rolin e tij për të qënë portieri i dytë i skuadrës mbrapa brazilianit Júlio César. Më 21 gusht 2010, ai fitoi trofeun e parë në karrierën e tij pasi Inter triumfoi në Superkupën e Italisë duke mposhtur Romën me rezultatin 3–1.

Castellazzi bëri debutimin e tij me ekipin në fitoren 4–1 kundër Werder Bremenit në fazën e grupeve të UEFA Ligës së Kampionëve më 29 shtator, e cila ishte gjithashtu ndeshja e tij e parë në këtë kompeticion. Një muaj më vonë, ai u aktivizua në fitoren 1–0 kundër Genoas në transfertë, duke zëvëndësuar të dëmtuarin Júlio César. Më 2 nëntor 2010, ai luajti një tjetër ndeshje si titullar në Ligën e Kampionëve në humbjen 3–1 kundër Tottenhamit në White Hart Lane. Castellazzi filloi të luante rregullisht pas një tjetër dëmtimi të Júlio César; në dhjetor, ai fitoi Kupën e Botës për Klube duke mundur në finale Mazemben me rezultatin 3–0. Në maj 2011, ai fitoi trofeun e tretë të sezonit, Kupën e Italisë, ku Inter fitoi 3–1 finalen kundër Palermos.

Në sezonin 2011–12, Catelazzi luajti gjithsej në 11 ndeshje (7 në Serie A, 2 në Ligën e Kampionëve dhe 2 në Kupën e Italisë). Në maj 2012, ai firmosi një kontratë të re dy-vjeçare. Ai e nisi sezonin 2012–13 duke u aktivizuar si titullar në ndeshjet e para të kampionatit si dhe në dy ndeshjet kundër Vasluit në raundin kualifikues të Ligës së Evropës, duke përfituar nga dëmtimi i Samir Handanović. Më 18 dhjetor 2012, Castellazzi u dëmtua në ndeshjen e kupës kundër Hellas Veronës, duke u zëvëndësuar nga sulmuesi Rodrigo Palacio, i cili e mbajti portën e paprekur për rreth 20 minuta; Interi fitoi 2–0.

Në sezonin 2013–14, ai u bë portieri i tretë i skuadrës pas Handanovič dhe argjentinasit Carrizo, blerjes së re të klubit.

## Trofe 
### Klube
 Inter
*Supercoppa Italiana (1): 2010
*FIFA Kupa e Botës për Klube (1): 2010
*Coppa Italia (1): 2010–11

## Referime 
## Lidhje të jashtme 
* Profili te ESPN FC 
* Luca Castellazzi – Goal.com 
* Profili zyrtar te inter.it
* Profili te La Gazzetta dello Sport (2009–10) 
* Profili te AIC.Football.it